110. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 37 της 12/15 Φεβρ.1996 (ΦΕΚ Α΄ 25)  (Διόρθ. σφαλμ. στο ΦΕΚ Α΄ 44/7-31996) Κατανομή οργανικών θέσεων μονίμου προσωπικού του Υπουργείου Μεταφορών και Επικοινωνιών κατά κατηγορία και κλάδο. Έχοντας υπόψη: 1.Τις διατάξεις του άρθρου δεύτερου, παρ. 2 του Νόμ. 2246/1994 «Οργάνωση και Λειτουργία του τομέα των Τηλεπικοινωνιών» (ΦΕΚ 172/Α). 2.Το γεγονός ότι από τις διατάξεις αυτού του Δ/τος δεν προκαλείται δαπάνη σε βάρος του Κρατικού Προϋπολογισμού. 3.Την αριθ. 671/1995 γνωμοδότηση του Συμβουλίου της Επικρατείας, με πρόταση των Υπουργών Εσωτερικών, Δημόσιας Διοίκησης και Αποκέντρωσης, Οικονομικών, Μεταφορών και Επικοινωνιών, αποφασίζουμε:  Άρθρο μόνο.-1.Οι 62 οργανικές θέσεις μονίμου προσωπικού, που συστάθηκαν στο Υπουργείο Μεταφορών και Επικοινωνιών με το άρθρο δεύτερο, παρ. 2 του Νόμ. 2246/1994 «Οργάνωση και λειτουργία του τομέα τηλεπικοινωνιών» (ΦΕΚ 172/Α), για τη στελέχωση της, συσταθείσας με αυτό και υπαγομένης στον Υπουργό Μεταφορών και Επικοινωνιών, Γενικής Γραμματείας Επικοινωνιών, κατανέμονται κατά κατηγορία και κλάδο, προστιθέμενες στις οργανικές θέσεις του μόνιμου προσωπικού των αντιστοίχων κλάδων που προβλέπονται από το άρθρ. 41 παρ. 1 του Π.Δ. 149/1992 «Οργανισμός του Υπουργείου Μεταφορών και Επικοινωνιών» (ΦΕΚ 72/Α), ως ακολούθως: Κατηγορίες-Κλάδοι Θέσεις α)Κατηγορία ΠΕ Κλάδος ΠΕ Μηχανικών   20 Κλάδος ΠΕ ΔιοικητικόςΟικονομικός   10 Κλάδος ΠΕ Πληροφορικής    2 Κλάδος ΠΕ Μεταφραστών-Διερμηνέων     2 β)Κατηγορία Κλάδος ΤΕ Τεχνολογικών Εφαρμογών     6 Κλάδος ΤΕ Πληροφορικής     2 γ)Κατηγορία ΔΕ  Κλάδος ΔΕ Διοικητικός-Λογιστικός     6 Κλάδος ΔΕ Μεταφραστών     1 Κλάδος ΔΕ Δακτ/φων-Στενογράφων     3 Κλάδος ΔΕ Προσωπικού Η/Υ     6 Κλάδος ΔΕ Τεχνικός     4 ΣΥΝΟΛΟ   62 2.Η ισχύς του παρόντος Δ/τος αρχίζει από τη δημοσίευσή στην Εφημερίδα της Κυβερνήσεως. 